《杂兴十二首》
元代·方回

稻熟苦淫雨，九月尽十月。
已刈及未刈，半芽半漂没。
饥饱系民命，此变岂可忽。
云师如葛伯，仇饷佚天罚。
死木生菌蕈，化萤草未歇。
恒燠缪为恩，乖气一何悖。
何如时寒风，霜晴大明揭。
田父得舂枕，一饭肉白骨。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。